text: انڈین ایڈمنیسٹریٹیو سروس میں نو واردوں سے متعلق رجحانات کا تجزیہ کرتے ہوئے ڈاکٹر جتیندر سنگھ نے کہا کہ اب تک جموں و کشمیر، پنجاب اور ہریانہ جیسی بہت کم نمائندگی والی ریاستیں ٹاپرز والی ریاستوں کے طور پر ابھری ہیں اور ان ریاستوں سے تعلق رکھنے والے امیدوار اس باوقار سروس میں آرہے ہیں۔ انہوں نے یہ بھی کہا کہ گزشتہ 3 برسوں کے دوران ٹاپ کرنے والے سبھی امیدوار خواتین ہیں جبکہ کامیاب امیدواروں کی ایک بڑی تعداد کا تعلق دیہی، نیم شہری اور متوسط طبقات سے ہے۔ جنہوں نے نوودیہ اور کیندریہ ودیالیوں جیسے سرکاری اسکولوں سے تعلیم حاصل کی ہے۔ انہوں نے کہا کہ اس سے جواں سال آئی اے ایس افسروں کو 40 سال سے کم عمر والی ملک کی دوتہائی آبادی کے ساتھ مطابقت قائم کرنے میں مدد ملے گی اور یہ چیز موجودہ حکومت کے ذریعہ شروع کی گئی عوامی فلاح و بہود کی متعدد اسکیموں کے کامیاب نفاذ میں ہی مددگار ثابت ہوگی۔